b'\n_START_ARTICLE_\nFerdinand Lewinsky\n_START_PARAGRAPH_\nChristian Ferdinand Alexander Lewinsky (2. marts 1858 i Roskilde \xe2\x80\x93 18. marts 1934 smst) var en dansk politiker._NEWLINE_Lewinsky var s\xc3\xb8n af murermester Vilhelm Lewinsky (d\xc3\xb8d 1861) og hustru Vilhelmine f. K\xc3\xb8ltzow (d\xc3\xb8d 1875). Han kom i farverl\xc3\xa6re i Kalundborg til 1877, var besk\xc3\xa6ftiget ved m\xc3\xb8lleriet 1877-84, bestyrer af et farveri og uldspinder i Kalundborg 1884 og indehaver af samme 1897-1906. Han var Landstingsmand for Socialdemokratiet fra 1906._NEWLINE_Han var i bestyrelsen for De fattiges Kasse i Kalundborg 1897-1907, medlem af Kalundborg Byr\xc3\xa5d 1900-08, medstifter af og bestyrelsemedlem i Kalundborg Folkeuniversiteteforening 1899 -1908; bestyrelsesmedlem i Folkebogsamlingen smstds. 1901-08. Medlem af Br\xc3\xa6ndselsn\xc3\xa6vnet 1917._NEWLINE_Han var gift med Karen L., f. 24. december 1863 som datter af sagf\xc3\xb8rer Danckert (d\xc3\xb8d 1886) og hustru Kirstine f. Kruse (d\xc3\xb8d 1906).'